গ্রিক পুরাণ
ঐতিহাসিক হেরোডোটাস ও ডিওডোরাস সিকিউলাস এবং ভূগোলবিদ পসানিয়াস ও স্ট্র্যাবো গ্রিক বিশ্ব পরিভ্রমণ করে তাঁদের শোনা অসংখ্য স্থানীয় পুরাকথা লিপিবদ্ধ করেন। এগুলির অনেকগুলিই অল্পজ্ঞাত পাঠান্তর। বিশেষত হেরোডোটাস বিভিন্ন প্রথাসমূহের উৎস সন্ধান করেন এবং প্রাচ্য ও গ্রিসের ঐতিহাসিক ও পৌরাণিক মূলের পার্থক্যটি আবিষ্কার করেন।
ইতিহাস লিখনধারার ইতিহাস
প্রাচীন গ্রিক ও রোমান ইতিহাস লিখনধারায় তখনকার ইতিহাসের মৌলিক অনেক বিষয়ই ফুটে উঠেছিল। প্রায় খ্রিস্টপূর্ব ৫ম শতাব্দীতে এই ইতিহাস লিখনধারার সূচনা ঘটে শ্রেষ্ঠ দুজন গ্রিক ইতিহাসবিদের মাধ্যমে। এরা হলেন হিরোডটাস এবং থুসিডাইডিস। তাদের যোগ্য উত্তরসূরীর অভাবে ইতিহাস তখনকার মত আর খুব একটা এগোতে পারেনি। প্রাচীন ইতিহাস হল মূলত সাহিত্য। সেখানে থুসিডাইডিসের মত লেখকরা সর্বজনীন মানবিক সমস্যাগুলো অণুধাবন করতে পেরেছিলেন।